દિલ્હીના ઉપ રાજ્યપાલ સરકારના કામમાં અડચણરૂપ ન બને : સુપ્રીમ કોર્ટ\nસુપ્રીમ કોર્ટે પોતાના નિર્ણયમાં જણાવ્યું છે કે દિલ્હીના ઉપ રાજ્યપાલ પાસે સ્વતંત્ર નિર્ણય લેવાનો અધિકાર નથી. તેમણે મંત્રી મંડળના સહયોગ અને સલાહ અનુસાર જ કામ કરવું જોઈએ.

મુખ્ય ન્યાયાધીશના વડપણ હેઠળની પાંચ જજની બંધારણીય બૅન્ચે કહ્યું કે, ઉપ રાજ્યપાલની ભૂમિકા અડચણરૂપ ન હોવી જોઈએ. 

કોર્ટે પોતાના નિર્ણયમાં જણાવ્યું કે મંત્રી મંડળે પણ તમામ નિર્ણયો ઉપ રાજ્યપાલને જણાવવા જોઈએ, પરંતુ એનો અર્થ એ નથી કે તેમની સહમતી જરૂરી છે. 

બન્ને પક્ષોની પ્રતિક્રિયા

એડિશનલ એટર્ની જનરલ મનિંદર સિંહે આ નિર્ણય વિશે કહ્યું, "કોર્ટે દિલ્હી સરકારને રાજ્યની જેમ જ માનીને દિલ્હીના ઉપ રાજ્યપાલને અન્ય રાજ્યોના રાજ્યપાલની જેમ જ ગણવાના દિલ્હી સરકારના તર્કનો સ્વીકાર નથી કર્યો. કોર્ટે ફરી વખત કહ્યું કે આ એક કેન્દ્ર શાસિત પ્રદેશ છે, રાજ્ય નહીં."

આ ચુકાદા બાદ દિલ્હીના ઉપ-મુખ્યમંત્રી મનીષ સિસોદિયાએ પત્રકારોને જણાવ્યું, "સુપ્રીમ કોર્ટે એક મહત્ત્વનો ચુકાદો આપ્યો છે, જેમાં તેમણે દિલ્હીની જનતાને સર્વોચ્ચ ગણાવી છે." 

"આ નિર્ણયમાં કહેવામાં આવ્યું છે કે, લોકશાહીમાં જનતા સુપ્રીમ અને જનતાએ ચૂંટેલી સરકાર સુપ્રીમ છે." 

"દિલ્હીમાં માત્ર ત્રણ વિષયો પોલીસ, કાયદો અને વ્યવસ્થા તથા જમીન અનામત વિષય છે.  હવે દિલ્હીની સરકારે પોતાની ફાઇલ્સ એલજીને (ઉપ રાજ્યપાલ)ને મોકલવાની જરૂર નથી. સેવાનું ક્ષેત્ર હવે દિલ્હી સરકાર પાસે છે."

આપને આ પણ વાંચવું ગમશે 

દિલ્હી સરકારનો દાવો છે કે હવે દિલ્હીમાં અધિકારીઓની બદલી, પોસ્ટિંગના અધિકારો સરકાર પાસે આવી ગયા છે.

કોંગ્રેસનાં નેતા શીલા દિક્ષિતે આ ચુકાદા પર પ્રતિક્રિયા આપતાં જણાવ્યું, "સુપ્રીમ કોર્ટે ચિત્ર સ્પષ્ટ કરી દીધું છે. બંધારણની કલમ 239 (એએ) અનુસાર, દિલ્હી એક રાજ્ય નહીં, પણ કેન્દ્રશાસિત પ્રદેશ છે. આથી તેની ક્ષમતાઓની અન્ય રાજ્યોની ક્ષમતાઓ સાથે સરખામણી ન કરવી જોઈએ."

દિલ્હી પર હકની લડાઈ

સુપ્રીમ કોર્ટના આ ચુકાદાથી એ નક્કી થઈ ગયું છે કે, દિલ્હીમાં મુખ્ય મંત્રી અને ઉપ રાજ્યપાલમાંથી વધુ કાનૂની અધિકારો કોની પાસે રહેશે.

પરંતુ અરવિંદ કેજરીવાલ એવા પ્રથમ મુખ્યમંત્રી નથી, જેમણે આ મામલે કાનૂની લડાઈ લડવાનો નિર્ણય કર્યો.

આ પહેલાં વર્ષ 1952માં જ્યારે દિલ્હીમાં કોંગ્રેસ પક્ષના નેતા બ્રહ્મ પ્રકાશ મુખ્ય મંત્રી હતા, ત્યારે પણ ચીફ કમિશનર આનંદ ડી પંડિત સાથે અધિકારોના મામલે લાંબા સમય સુધી ખેંચતાણ ચાલી હતી.

ત્યારબાદ મુખ્ય મંત્રીએ 1955માં રાજીનામું...\n\ntl;dr:
સુપ્રીમ કોર્ટે બુધવારે દિલ્હીમાં ઉપ રાજ્યપાલ અને મુખ્યમંત્રી વચ્ચે અધિકારના વિવાદના મામલે પોતાનો ચુકાદો આપ્યો.